Λεγεώνα IV Macedonica

Η Λεγεώνα IV Macedonica (Δ΄ Μακεδονική Λεγεώνα) συγκροτήθηκε το 48 ΠΚΕ από τον Ιούλιο Καίσαρα και αποτελούνταν από λεγεωνάριους προερχόμενους από την Ιταλία.  Την διέλυσε το έτος 70 ο αυτοκράτορας Βεσπασιανός. Σύμβολά της ήταν ο ταύρος και ο αιγόκερως.Legions and Veterans: Roman Army Papers 1971–2000 By L. J. F. Keppie page 128

 Ιστορία 
Η IV Macedonica πιθανότατα συγκροτήθηκε στην Ιταλία το 48 ΠΚΕ από τον Ιούλιο Καίσαρα που τη χρησιμοποίησε στον πόλεμό του εναντίον του Πομπήιου. Η Μάχη του Δυρραχίου το 48 ΠΚΕ ήταν η πρώτη στην οποία συμμετείχε. Μετά το τέλος του εμφυλίου πολέμου στάθμευσε στην επαρχία της Μακεδονίας. Προοριζόταν να συμμετάσχει στην εκστρατεία του Ιουλίου Καίσαρα εναντίον της Παρθίας, που δεν πραγματοποιήθηκε ποτέ εξαιτίας της δολοφονίας του.

Η λεγεώνα πολέμησε αργότερα στον εμφύλιο πόλεμο μεταξύ του Μάρκου Αντωνίου και του Οκταβιανού Αυγούστου. Την είχε μεταφέρει στην Ιταλία ο Μάρκος Αντώνιος προτού ξεσπάσει η σύγκρουση, γεγονός που δεν την εμπόδισε όμως να ταχθεί στο πλευρό του Αυγούστου. Κατά τη μάχη της Μούτινα η λεγεώνα πολέμησε εναντίον του Αντώνιου και υπέστη βαριές απώλειες. Το 42 ΠΚΕ πολέμησε στη Μάχη των Φιλίππων και επέστρεψε στην Ιταλία με τον Αύγουστο. Σχεδόν καταστράφηκε στην προαναφερθείσα μάχη αλλά παρόλα αυτά ήταν δυνατή η ανασυγκρότησή της και αυτός είναι ενδεχομένως ο λόγος που της αποδόθηκε η ονομασία Macedonica. Τον χειμώνα του 41 ΠΚΕ ήταν παρούσα στην πολιορκία της Περούτζα όπου είχε καταφύγει ο αδελφός του Μάρκου Αντωνίου. Έλαβε επίσης μέρος στη Ναυμαχία του Ακτίου το 31 ΠΚΕ.

 Κανταβρικοί Πόλεμοι 
Αφού έγινε αυτοκράτορας, ο Αύγουστος μεταφέρθηκε την IV Macedonica στην Ταρρακωνησία Ισπανία για να πολεμήσει στους Κανταβρικούς Πολέμους.

 Στη Γερμανία 
Πιθανότατα ο Κλαύδιος μετέφερε την IV Macedonica στο σημερινό Μάιντς στην Άνω Γερμανία για να αντικαταστήσει την XIV Gemina. Εκεί η IV μοιραζόταν το ίδιο οχυρό με τη νεοϊδρυθείσα XXII Primigenia. Η νεότερη λεγεώνα κατείχε τη λιγότερο τιμητική αριστερή πλευρά του οχυρού ενώ η Macedonica βρισκόταν στη δεξιά πλευρά.

 Έτος των Τεσσάρων Αυτοκρατόρων 
Το έτος 69, που έμεινε στην ιστορία ως «Έτος των Τεσσάρων Αυτοκρατόρων», η IV ήταν ανάμεσα στις πρώτες λεγεώνες που υποστήριξαν τον Βιτέλλιο. Μονάδες της έλαβαν μέρος στην πορεία του τελευταίου προς τη Ρώμη. Κατέλαβαν τα περάσματα που διέσχιζαν τις Άλπεις στη σημερινή Ελβετία και πολέμησαν στη μάχη του Βεδρίακου ενάντια στον αυτοκράτορα Όθωνα. Πολλοί στρατιώτες της ανταμείφθηκαν για τις υπηρεσίες τους, όμως αργότερα ηττήθηκαν από τις δυνάμεις του Βεσπασιανού.

 Επιστροφή στη Γερμανία και διάλυση της λεγεώνας 
Ενόσω επικρατούσε αναταραχή στο εσωτερικό της Αυτοκρατορίας, στην Κάτω Γερμανία εξεγέρθηκαν οι Βαταβοί. Κατά τη διάρκεια της εξέγερσης η IV Macedonica προστάτεψε το Μάιντς από τις επιθέσεις των γερμανικών φύλων όμως παρόλο που η δράση της ήταν επιτυχής, αντιμετωπίστηκε με κάποια καχυποψία από τον νέο αυτοκράτορα. Για τον λόγο αυτόν ανασυγκροτήθηκε, έλαβε το όνομα IV Flavia Felix και της δόθηκε νέο σύμβολο, το λιοντάρι που συνδέεται με τον Ηρακλή, την αγαπημένη θεότητα του Βεσπασιανού.

 Παραπομπές 

 Εξωτερικοί σύνδεσμοι 


04 Macedonica